Louise av Mecklenburg-Güstrow

Louise av Mecklenburg-Güstrow (1667–1721) var dronning av Danmark-Norge, gift med kong Frederik IV. Hun var datter av hertug Gustav Adolf av Meklenborg-Güstrow og Magdalene Sibylle av Slesvig-Holsten-Gottorp. 

Louise kom fra et lite fyrstehus og hadde fått en religiøs oppdragelse. Frederik var på utkikk etter en ektefelle som ville holde fred i hjemmet og ikke blande seg i hans kvinneaffærer. Valget falt på Louise ettersom hun antakelig ikke kom til å begå «Unruhe oder Molestrie»Gravsted dk, når han forsynte seg med andre kvinner. 

Bryllupet med Frederik ble inngått på Københavns slott den 5. desember 1695. Både det og prinsessens inntog i byen ble feiret med pomp og prakt.  

I perioden 1697–1706 fødte hun tilsammen fem barn, men bare to av dem ble voksne, Christian VI og prinsesse Charlotte Amalie.

Det var nok ikke like enkelt å være Louise med en ektefelle som hadde flere åpenlyse forhold med sine elskerinner. Han begikk i tillegg bigami ved å gifte seg to ganger til i deres ekteskap, med Elisabeth Helene von Vieregg i 1703 og andre gang med Anna Sophie Reventlow i 1712. 

Louise søkte trøst i religionen og hennes hovedinteresse var lesing i religiøse bøker. Boksamlingen gikk etter hennes død over til Det Kongelige Bibliotek og den besto i hovedsak av tyske asketiske skrifter.

 Referanser 

 Litteratur 

 Eksterne lenker 

 Louise i Dansk Biografisk Leksikon

Kategori:Norges dronninger
Kategori:Danske dronninger
Kategori:Danske boksamlere
Kategori:personer fra Güstrow